<classify> Akizungumza na gazeti hili jana, Mwenyekiti wa Kamati ya Uchaguzi ya TFF, Aloyce Komba, alisema anashangazwa na Baraza la Wadhamini wa Yanga kujitangazia mchakato wao wa uchaguzi wa Yanga kwamba ufanyike ndani ya siku 14.Yanga haina kamati za kisheria ikiwemo ya maadili, Kamati ya Rufaa ya Maadili, wanajitangazia taratibu zao inashangaza sana,alisema Komba Alisema kwa mujibu wa Katiba ya Yanga ya mwaka 2010 ibara ya 45 2, uanzishwaji kazi na majukumu ya Kamati ya Uchaguzi inasema Kamati ya Uchaguzi ya Yanga itafanya kazi chini ya usimamizi na maelekezo ya Kamati ya Uchaguzi ya TFF.Pia Mwenyekiti huyo, amemtaka Katibu Mkuu wa Yanga, Baraka Deusdetit kuhakikisha wanafanya uhakiki wa wanachama kwa kutumia leja ya mwaka 2010. Wanachama wote wa Yanga wahakiki kadi zao na kulipia ili wawe hai, zile walizotumia kwenye uchaguzi wa mwaka 2010 uliomuingiza Lloyd Nchunga.Katiba ya mwaka 2010 ndiyo inayotambulika kisheria, hatutatambua kadi nyingine yoyote kwa ambaye amepoteza akaripoti polisi, alisema. Uchaguzi wa Yanga umepangwa kufanyika Juni 25 mwaka huu, ambapo uchukuaji na urudishaji wa fomu utakuwa Mei 25 hadi 29 mwaka huu na mchujo wa awali utafanyika Mei 30.Alisema Juni mosi hadi Juni 4 ni kipindi cha pingamizi kwa wagombea, Kamati ya Uchaguzi kupitia pingamizi na kufanya usaili wakati Juni 5 majina ya awali ya usaili yatawekwa hadharani, huku Juni 6 sekretarieti itawasilisha masuala ya kimaadili kwenye Kamati ya Maadili na Juni 9 Kamati ya Maadili itatoa uamuzi wake.Kwa mujibu wa ratiba hiyo, kipindi cha kukata rufaa kwa Kamati ya Rufaa ya Maadili itakuwa ni Juni 10 hadi 13 kwa kamati husika kushughulika rufaa hizo na kutoa uamuzi. Juni 14 ni kipindi cha kukata rufaa dhidi ya Kamati ya Uchaguzi kwenye Kamati ya Rufaa ya Uchaguzi na Juni 16 hadi 17 rufaa zitasikilizwa, wakati orodha ya mwisho ya wagombea itatangazwa Juni 19 na kampeni kuanza siku inayofuata hadi Juni 25 na uchaguzi Juni 25.  <topic>: michezo 